पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब हेरिटेज एंड कल्चरल सोसायटी बटाला ने सरकार से मांग की है कि दीनानगर स्थित शेर-ए-पंजाब महाराजा रणजीत सिंह के शाही महल की संभाल की जाए। ताकि खंडर हो चुके इस महल को खत्म होने से बचाया जा सके। सोसायटी के प्रधान बलदेव सिंह रंधावा, जनरल सचिव कुलविंदर सिंह लाडी जस्सल, सीनियर वाइस प्रधान बलविंदर सिंह, हरबख्श सिंह, जसबीर सिंह ने बताया कि दीनानगर महाराजा रणजीत सिंह की राजधानी थी और उन्होंने यहां एक शाही महल बनाया था।
सोसायटी प्रधान बलदेव सिंह ने कहा कि ऐतिहासिक तौर पर दीनानगर का यह महल अहम स्थान रखता है। महाराजा रणजीत सिंह ने जब वर्ष 1838 में दीनानगर के महल में अंग्रेज अधिकारियों के साथ मीटिंग की थी, इसका जिक्र अंग्रेज अधिकारी डब्लयू.जी.ओसबोरन द्वारा लिखी किताब में भी किया गया है। वहीं, एसजीपीसी मेंबर जत्थेदार गुरनाम सिंह जस्सल ने कहा कि कौमी निशानियों की संभाल के लिए लोक लहर पैदा की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn